আবুল হাসান মৃধা, নলছিটি ॥ ঝালকাঠি-২ আসনের এমপি ও আওয়ামীলীগের উপদেষ্টা মন্ডলীর অন্যতম সদস্য আমির হোসেন আমু এবং নলছিটি ডিগ্রী কলেজের অধ্যক্ষ একেএম নুরুল আলম খানকে কটুক্তি করায় প্রতিবাদে ১৮ মে নলছিটিতে বিক্ষোভ মিছিল ও স্মারক লিপি প্রদান করেছে অত্র কলেজের শিক্ষার্থীরা । শনিবার দুপর ১টায় মিছিলটি কলেজের সামনে থেকে শুরু হয়ে শহরের প্রধান প্রধান সড়ক প্রদিক্ষণ শেষে বাসষ্ট্যান্ড এসে শেষে হয়।এসময় এক সংক্ষিপ্ত সভায় বক্ত্যব রাখেন সাবেক শিক্ষার্থী মো.সাইফুল ইসলাম সরদার, মো.ওয়াসিম হোসেন, শিক্ষার্থী মো.অনিক রহমান, প্রিন্স মাহমুদ বাবু, খলিুলর রহমান ইমাম প্রমুখ।এ সময় বক্ত্যরা তীব্র নিন্দা জ্ঞাপন ও অবিলম্বে দোষীদের গভর্ণি বডির সদস্য পদ বাতিলসহ দৃষ্টান্তমূলক শাস্তি প্রদানের জোর দাবি জানিয়েছে। এরপর কলেজের ছাত্রছাত্রী সাক্ষরিত এক স্মারকলিপি নলছিটি ডিগ্রী কলেজর গভর্ণি বডির সভাপতি,জেলা প্রশাসক,উপজেলা নির্বাহী অফিসার,ওসি নলছিটি থানা বরাবরে প্রদান করে। সংশ্লিষ্ট সূত্রে জানা গেছে,গত ১৫ মে বুধবার বেলা ১১টায় কলেজের গভর্ণিং বডি সদস্য মো.মাহফুজ খান ও ইসলামী ইতিহাস বিভাগের সহযোগী অধ্যাপক মো.আল আমিন খান অধ্যক্ষের কক্ষে প্রবেশ করে কলেজের গভর্ণি বডির সভাপতি ও ঝালকাঠি-২ আসনের এমপি আমির হোসেন আমু এবং অধ্যক্ষ একেএম নুরুল আলম খানকে অশালীন ভাষায় গালাগাল,কটুক্তি করে এবং অধ্যক্ষর কক্ষে দরজায় লাথি মারে।